Soldate in Marikana ontplooiSoldate van die SAW is in Marikana ontplooi (Argieffoto) Ten minste 1 000 soldate is Saterdagaand in Marikana ontplooi, het die Suid-Afrikaanse Weermag (SAW) gesê. “Die soldate is op versoek van die polisie ontplooi om hulle by te staan,” het brig.gen. Xolani Mabanga, woordvoerder van die SAW gesê. Mabanga sê lede van die Lugmag, die Leër en die militêre gesondheidsdienste is van die soldate wat na Marikana gestuur is. Die polisie het vroeër Saterdag rubberkoeëls gevuur na stakende mynwerkers wat by die Nkaneng-informele nedersetting in Wonderkop byeengekom het. Twaalf mense is tydens ‘n klopjag by Lonmin-myn se Karee-koshuis in hegtenis geneem. Die polisie het beslag gelê op pangas, knopkieries en ander gevaarlike wapens. -SAPA